### Beslutningstema

Det skal i denne sag besluttes, om Natura 2000-handleplanerne for perioden 2022-2027 skal vedtages.

### Historik

Miljøstyrelsen udarbejder hvert 6. år planer for hvert Natura 2000-område, hvorefter kommunerne skal udarbejde Natura 2000-handleplaner i overensstemmelse med planerne.

Udkast til handleplanerne har nu været i 8 ugers høring og der er indgået generelle høringssvar, der har betydet mindre ændringer og tilføjelser i handleplanerne. De indkomne høringssvar fremgår af de respektive hvidbøger som er med som bilag for hvert område.

### Sagsfremstilling

Tønder Kommune har med baggrund i de statslige Natura 2000-planer 2022-2027 udarbejdet handleplaner for Natura 2000-områderne for samme periode.

Tønder Kommune har udarbejdet handleplaner for fem af de seks Natura 2000-områder i kommunen:

* Kogsbøl og [adresse]
* Sølsted Mose
* [adresse] og Marlene Andreasen
* Lindet Skov, Hønning Mose, Hønning Plantage og Agnes Kjeldsen
* [adresse]

Det 6. område, [adresse], ejes af Naturstyrelsen, hvor Staten selv er ansvarlig for at udarbejde handleplanen.

Handleplanerne for de de fem områder skal sikre en række naturtyper og arter. Indsatserne på de private arealer sker som udgangspunkt på frivillig basis, og Staten har hertil udarbejdet en række støtteordninger gennem landdistriktsprogrammet, som lodsejere kan søge midler fra. Kommunerne skal sikre, at handleplanerne bliver gennemført.

To af områderne dækker flere kommuner, og inden for tre af områderne er der skovbevoksede, fredskovspligtige arealer, hvor Miljøstyrelsen er ansvarlig for planlægningen. Handleplanerne for disse områder er udarbejdet i samarbejde med hhv. Miljøstyrelsen og nabokommunerne, så der kun er udarbejdet en handleplan for hvert enkelt Natura 2000-område.

Det vurderes, at planernes gennemførsel vil sikre de overordnede mål med Natura 2000-områderne og dermed opfylde EU's direktiver. Indsatserne i planerne, som vil ske i samarbejde med de lokale lodsejere, vil også være med til at sikre den enestående natur i områderne og borgernes muligheder for gode naturoplevelser.

### Økonomi

De endelige DUT-forhandliner mellem Regeringen og KL er ikke afsluttet. I seneste planperiode bidrog Tønder Kommune til medfinansiering af dele af indsatserne. Midlerne hertil lå inden for eksisterende budget. Realisering af de kommende planer vil ligeledes søges holdt inden for det eksisterende budget.

### Lovgrundlag

Miljømålsloven

### Indstilling Direktøren for Teknik/Miljø, Service og Beskæftigelse indstiller

|  |  |
| --- | --- |
| at | de fem Natura 2000-handleplaner vedtages, og |
| at | indstilligen videresendes til Økonomiudvalget og Kommunalbestyrelsen |

### Beslutning

Indstillingen anbefales.